Marcel Arland
Marcel Arland bio je francuski književnik i kritičar (Varennes-sur-Amance, 5. 07. 1899.-12. 01. 1986.). Dobitnik Goncourtove nagrade za roman Red (L’Ordre, 1929). Piše i novele: Naši najljepši dani (Les plus beaux de nos jours, 1937), Voda i vatra (L’Eau et le feu, 1956). U prozi profinjen analitičar ustajalosti i nesavršenosti društva koje guši »elitne duše« te svojim željeznim »redom« ubija i neposlušnike i zanesenjake. Kao kritičar analizira tzv. bol stoljeća (Kritički eseji) i komentira književne izbore: Antologija francuske poezije (Anthologie de la poésie française, 1941), Francuska proza (La Prose française, 1951). Sa J. Paulhanom uređivao La Nouvelle Revue française. Bio je član Francuske akademije.